Lavinamasis žaidimas

„Žodžių kortelės“

Metodinė priemonė skirta pradinių klasių ir specialiųjų poreikių turintiems mokiniams

Parengė Nomeda Kopcikienė

(vardas, pavardė)

Birštono gimnazija

(mokyklos pavadinimas)

Specialioji pedagogė ir logopedė

(pareigos)

APTARTA

Birštono gimnazijos pradinių klasių mokytojų metodinio būrelio susirinkime 2017- 03-07, protokolo Nr.

METODINĖS PRIEMONĖS APRAŠYMAS

Tikslas:

* Žaidžiant žodžių kortelėmis, tai yra vaikui patrauklia veikla, sudominti vaiką raidėmis ir sužadinti norą išmokti skaityti.

Uždaviniai:

* pavadindamas paveikslėlius plės žodyną;
* išmoks atlikti žodžių garsinę analizę ir sintezę;
* sies garsus su juos žyminčiomis raidėmis;
* įsidėmės spausdintines ir jas atitinkančias rašytines raides;
* apvedžios raides, žodžius;
* lavins tiksliąją motoriką;
* patirs skaitymo ir rašymo džiaugsmą.

Priemonę sudaro: 18 dvipusių žodžių kortelių, segtukai su lietuvių kalbos abėcėlės raidėmis, rašikliai, šluostė.

Priemonės panaudojimo būdai

Mokinys įvardina paveikslėlio pavadinimą, sieja pavadinimą su spausdintinėmis ir rašytinėmis raidėmis užrašytu žodžiu; skirsto žodį skiemenimis, atlieka garsinę žodžio analizę. Mokinys gali markeriu apvedžioti arba parašyti žodį spausdintinėmis ir rašytinėmis raidėmis arba prisegti segtukus su žodį sudarančiomis raidėmis.